"To sam uradio kao moralni čin prema mojim precima, rođacima i prijateljima. Ne želim da napravim štetu ni partijskim saborcimna sa kojima sam se duže od četvrt vijeka borio za uređeno društvo"

Predsjednik Opštinskog odbora Socijaldemokratske partije (SDP) Crne Gore u Pljevljima Branislav Veljković napustio je tu stranku zbog neslaganja sa Zakonom o slobodi vjeroispovijesti.

Veljković je "Vijestima" kazao da je ostavku podnio još 27. decembra kada je usvojen ovaj zakon, ali da od toga nije želio da pravi senzaciju kako ne bi nanio štetu svojim partijskim kolegama sa kojima je godinama sarađivao.

"To sam uradio kao moralni čin prema mojim precima, rođacima i prijateljima. Ne želim da napravim štetu ni partijskim saborcimna sa kojima sam se duže od četvrt vijeka borio za uređeno društvo. Ja se deklarišem kao Crnogorac, moj otac je rođen u Srbiji, Srbijanac, rodbina je u Srbiji. Postoje neke elementarne stvari preko kojih ne mogu da pređem", kazao je Veljković.

Veljković je kazao i da je drugi razlog zbog kojeg je odlučio da napusti SDP, nedlaganje sa vizijom razvoja SDP.

Rekao je da se više neće politički angažovati ni u jednoj političkoj partiji u Crnoj Gori.

Poslanici SDP u Skupštini Crne Gore su podržali Zakon o slobodi vjeroispovijesti.

Vijesti

//=BANNER("Single below article")?>